Rudy Emerenciana

Rudy Emerenciana (☆ 26 di mei 1952 na Kòrsou) ta un músiko i kantante kurasoleño.

 Bida i karera 
Rudy Emerenciana a drenta den músika pa kasualidat: na edat di 12 aña e mester a keda kas un tempu ku un infekshon na pia i su mayornan a dun’é un kuarta pa no haña bèrè-bèrè. Rapidamente el a domina e instrumento aki i poko despues e kitara. E ta kuminsa toka den gruponan, entre otro “The Ventures” i “Fresh Water”, komo tambe den gruponan tipico”. E ta kita for di e di kuater klas di HAVO pa bai Venezuela ku Fresh Water pa mas o ménos nuebe luna pa presentá i graba tur tipo di show einan. Na 1975 el a muda pa Hulanda i a inskribí —komo outodidakto sin ningun entrenamentu formal — na e Konservatorio di Brabant na Tilburg pa kontinua su estudio di kitara. E ta wòrdu atmití danki na su talento di improvisashon. Emerenciana a gradua komo kitarista klásiko na 1980. 

Bek na Kòrsou e tabata dosente di músika na Instituto di Músika desde 1981. Komo su pasion tabata mas aya di músika klásiko el a bai konsentra mas riba e mundu di jazz. Su versatilidat musikal tabata bisto den su presentacionnan unda e tabata meskla ritmonan karibense ku influensianan di jazz. Den kolaborashon ku otro artistanan lokal el a hunga un papel importante den lanta e promé jazzcafé na Kòrsou. Na 1984 el a forma, huntu ku Stanley Betrian (kitara), Randy Winterdal (baho) i Henry Ross (perkushon) e popular kuarteto "Straussen Jazz Quartet", tokando komo pianista. 

Emerenciana a partisipa na diferente festival, konsierto i show. Lugánan ku el a aktua ta entre otro, Venezuela, Alemania, Bélgika, Suisa, Austria, Skandinavia, Inglatera, Spaña, Hulanda, Sürnam, Costa Rica, Aruba, Cuba, Brasil, Boneiru, Sint Maarten, New York y naturalmente Kòrsou.

 Link eksterno 
 Rudy Emerenciana i su tropikal jazz band, video riba Youtube (2011)

Category:Hende
Category:Músika
Category:Kantante
Category:Kòrsou